
הכנסת העשרים
מושב רביעי
<פרוטוקול מס' 640>
מישיבת ועדת העבודה, הרווחה והבריאות
יום שני, ט' בכסלו התשע"ח (27 בנובמבר 2017), שעה 14:00
<סדר היום:>
<צו הגנה על בריאות הציבור (מזון) (תחילת הוראות החוק לעניין ייצור, ייבוא, ייצוא ושיווק של משקאות משכרים),  התשע"ח-2017>
נכחו:

<חברי הוועדה:> 
אלי אלאלוף – היו"ר
<מוזמנים:> 
	אלי גורדון
	–
	מנהל שירות הארצי למזון, משרד הבריאות

	שרון גוטמן
	–
	שירות המזון הארצי ת''א, משרד הבריאות

	ציפי ברמץ
	–
	מנהל תחום מוצרי צריכה, משרד הכלכלה

	גדעון זאגא
	
	שדלן/ית (אימפקט (ל.א.ב) בע"מ", מייצג/ת את שופרסל


<ייעוץ משפטי: >
נעה בן שבת
<מנהל/ת הוועדה:>
ענת כהן שמואל
<רישום פרלמנטרי:>
אתי אפלבוים
<צו הגנה על בריאות הציבור (מזון) (תחילת הוראות החוק לעניין ייצור, ייבוא, ייצוא ושיווק של משקאות משכרים),  התשע"ח-2017>
<היו"ר אלי אלאלוף:>
אני מתכבד לפתוח את ישיבת ועדת העבודה, הרווחה והבריאות. על סדר-היום: צו הגנה על בריאות הציבור (מזון) (תחילת הוראות החוק לעניין ייצור, ייבוא, ייצוא ושיווק של משקאות משכרים). 

בבקשה. 

<שרון גוטמן:>
אני עורכת דין ממשרד הבריאות. 

לפי סעיף 319ה(1) לחוק הגנה על בריאות הציבור (מזון), תשע"ו-2015, אנחנו מבקשים דחיה נוספת של החלת הוראות החוק על ייצור, יבוא, ייצוא ושיווק של משקאות משכרים. 
יש לנו את ההסכמה, על פי מה שנמסר לנו,  של שר הכלכלה והתעשייה. 

<היו"ר אלי אלאלוף:>
באופן אישי קיבלתי טלפון לפני מספר דקות משר הכלכלה שמאשר להגיש את הצו הזה לשלושה חודשים. 

<נעה בן שבת:>
הוא יידרש לאישור בכתב.  

<שרון גוטמן:>
לצורך הפרסום אנחנו חייבים אישור בכתב. 

זה הצו שמאשר את הדחייה לשלושה חודשים. 

<נועה בן שבת:>
היתה התקדמות?

<שרון גוטמן:>
כן. 

<אלי גורדון:>
אני מנהל שירות מזון ארצי, משרד הבריאות. 

היתה התקדמות. אנשי מקצוע מכל הגורמים המעורבים, קרי, משרד הכלכלה, מכון התקנים ומשרד הבריאות, החלו להכין תשתית מקצועית ומערכתית, קרי מערכות ממוחשבות, שיאפשרו להעביר פיקוח בצורה מסודרת לשירות המזון. 
הסיבה שביקשנו שישה חודשים ולא שלושה חודשים, כי אנחנו רוצים לעשות את המעבר בצורה מסודרת ביותר. 

לכן, אני מתנצל מראש, אדוני היושב ראש, יתכן שנצטרך לבקש ארכה נוספת. אנחנו נעשה את כל המאמצים לסיים את התהליך תוך שלושה חודשים, אבל כמו שזה מסתמן זה יהיה קצת קשה. אנחנו נשתדל.  מקבלים כרגע את ההכרעה של השרים. בכל מקרה, אולי נצטרך להגיע לכאן פעם נוספת לבקש ארכה. 

<היו"ר אלי אלאלוף:>
האמת שהתרגלתם לבקש ארכה. זה לא מפתיע, אני חייב להגיד. השר אלי כהן אמר לי בתנאי שיעבירו בהקדם את התקנות של התמרוקים. אני לא מבין למה זה נתקע. אני רוצה לדעת איפה יום יום איפה זה נמצא, כדי שנעמוד בהתחייבות מול השר. 
<ציפי ברמץ:>
אני ממשרד הכלכלה. 

אנחנו מצטרפים לבקשת ההארכה. עדיין נדרשת עבודה גם מבחינת המשרד, מערכות המחשוביות אצלנו והלשכה המשפטית. כן עבודה נוספת של מכון התקנים. אנחנו מקווים - - - 
<היו"ר אלי אלאלוף:>
בשלושה חודשים תסיימו את הכול?

<ציפי ברמץ:>
אנחנו מאוד מקווים, נעשה את כל המאמצים. 

<שרון גוטמן:>
אני רוצה לבקש שההסכמה של שר הכלכלה תועבר כעת משום - - - 

<היו"ר אלי אלאלוף:>
זה יגיע בכתב, הוא הבטיח לי. 

<שרון גוטמן:>
כי אחרת ניכנס לרטרואקטיביות. מאחר וההתפטרות של שר הבריאות נכנס לתוקף ממחר בבוקר, אנחנו חייבים לשלוח את זה היום. 

<היו"ר אלי אלאלוף:>
תעבירו את זה היום. 

<נעה בן שבת:>
"צו הגנה על בריאות הציבור (מזון), תחילת הוראות חוק לעניין ייצור, ייבוא, ייצא של משקאות משכרים, התשע"ח-2017. 

בתוקף סמכותי לפי סעיף 319ה(1) לחוק ההגנה על בריאות הציבור (מזון), התשע"ו-2015 (להלן – החוק), בהסכמת שר הכלכלה והתעשייה ובאישור ועדת העבודה, הרווחה והבריאות של הכנסת, אני מצווה לאמור:
1.
תחילת הוראות החוק לעניין משקאות משכרים.
הוראות החוק לעניין ייצור, ייבוא, ייצוא ושיווק של משקאות משכרים יחולו מיום יג' באדר, התשע"ח, 28 בפברואר, 2018". 
זה המועד המוקדם יותר, במקום 31.5 שנועד להיות בתחילה. 

<היו"ר אלי אלאלוף:>
מי בעד? מי נגד?
הצבעה

בעד – רוב

נגד – אין

נמנעים – אין

צו הגנה על בריאות הציבור אושר.
<היו"ר אלי אלאלוף:>
הצו אושר. 

הישיבה נעולה. 

<הישיבה ננעלה בשעה 14:15.>

